stanford-oval/wikipedia huggingface dataset:
Yokote

| Yokote (横手市) |
| --- | --- |
 Uudelleenrakennettu Yokoten linnan torni
 lippu:  symboli
 Yokoten sijainti Akitan prefektuurissa
 Yokote
 Koordinaatit: 39°18′40″N, 140°33′11″E 
Valtio:  Japani
Alue:  Tōhoku
Prefektuuri:  Akitan prefektuuri
Pinta-ala:  
 – Kokonaispinta-ala:  692,80 km²
Väkiluku (10/2020):  87 713
 – Väestötiheys:  127 as./km²
Symbolit:  
 – Puu:  Omenapuu
 – Kukka:  Kirsikka
 – Lintu:  Joutsen
 
 https://www.city.yokote.lg.jp/ 
Infobox OKVirheellinen NIMI-arvo: 
Yokote (jap. 横手市, Yokote-shi) on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin kaakkoisosassa Yokoten allaslaaksossa. Lännessä kaupungin alue nousee Dewavuorille, idässä se ulottuu Ōuvuorille ja rajautuu Iwaten prefektuuriin. Yokotessa on 87 713 asukasta (lokakuussa 2020) ja sen pinta-ala on 692,80 neliökilometriä.
Yokote kehittyi historiallisesti kyläasutukseksi Asahijoen laakson suulle. Yokoten linna perustettiin sengoku-kaudella, ja sittemmin Edo-kaudella 1600–1800-luvuilla Yokote oli linnanaluskaupunki osana Akitan daimiokuntaa. Kaupungin linna paloi Boshin-sodan yhteydessä, mutta sen torni on rakennettu uudelleen. Kaupunkioikeudet osana Japanin nykyistä kunnallishallintoa Yokote sai vuonna 1951. Kaupunkiin on sijoittunut jikatabi-jalkineiden ja saken valmistusta, puu- ja elektroniikkateollisuutta sekä autonosien tuotantoa. Se on myös paikallinen kaupallinen keskus. Kaupunki laajeni huomattavasti vuonna 2005, kun siihen liitettiin Hirakan, Jūmonjin, Masudan, Omonogawan ja Ōmorin maaseutukaupungit sekä Sannain ja Taiyūn kyläkunnat. Kaupunkiin kuuluvilla maaseutualueilla viljellään riisin lisäksi hedelmiä, kuten omenoita, kirsikoita, vesimeloneja ja viinirypäleitä.
Yokoten rakennettuun kulttuuriperintöön kuuluu muun muassa Haushiwake-jinjan šintolainen pyhäkkö, joka tunnetaan kagura-tanssiperinteestään (Horowasan no shimotsuki-kagura). Asahiokayama-jinjan pyhäköllä on vuorostaan tunnettu Bonten-rituaali. Yokoten linnanraunioita ympäröi Yokoten puisto, ja linnan tornista avautuu näköala Chōkaivuoren suuntaan. Kaupungin alue tunnetaan runsaslumisuudestaan, ja helmikuisin siellä järjestetäänkin lumifestivaali. Ennätysvuonna 1973 lumisateen kokonaismäärä oli 11,6 metriä. Yokotea palvelevat JR Higashi-Nihonin Ōu-päälinja ja Kitakami-linja.
Kuvia

Maton puisto
Akitan modernin taiteen museo
Yokoten linnan lumijuhla
Silta Yokoten puistossa
Masudan kaupunginosaa
Aiheesta muualla

Kuvia tai muita tiedostoja aiheesta Yokote Wikimedia Commonsissa
Kaupungin internetsivut (japaniksi)
Vyöturkiskuoriainen

| Vyöturkiskuoriainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Heimo::  Ihrakuoriaiset Dermestidae
Alaheimo::  Attageninae
Suku::  Turkiskuoriaiset Attagenus
Laji::  woodroffei
Kaksiosainen nimi
 Attagenus woodroffei  Halstead & Green, 1979 
Infobox OKNimi-testi OK: 
Vyöturkiskuoriainen eli keltavöinen turkiskuoriainen (Attagenus woodroffei) on noin viisi millimetriä pitkä, tummanruskea ja pyöreähkö kovakuoriainen. Se on tekstiilituholainen ja elää toukkavaiheessa lämpimissä huoneissa.
Koko ja ulkonäkö

Vyöturkiskuoriainen on noin puolen sentin mittainen kovakuoriainen. Se on väritykseltään tummanruskea, ja sen selässä on sahanterää muistuttava kellertävä kuvio. Kuoriaisen selvästi jaokkeellinen vartalo on pyöreähkö, ja sen takapäässä on karvatupsu. Toukka kasvaa noin sentin mittaiseksi, ja sen vartalo on taaksepäin suippeneva.
Elintavat

Vyöturkiskuoriainen on tekstiilituholainen, joka toukkavaiheessa elää lämpimissä huoneissa lattialistojen alla, komeroissa tai muissa pimeissä kolosissa syöden tekstiilipölyä sekä kuolleita hyönteisiä. Aikuisena kuoriaiset parveilevat huoneissa. Vyöturkiskuoriaista ei esiinny Suomen luonnossa, vaan se tarvitsee lämpimän talvehtimispaikan. Sitä tavataan Suomen pääkaupunkiseudun vanhoissa rakennuksissa, muissa osissa maata se on harvinaisempi.
Vuodessa kehittyy yleensä kaksi sukupolvea.
Haitat

Toukka syö luonnonkuituja kuten villaa ja turkiksia. Yleensä tuhot jäävät kuitenkin varsin vähäisiksi kuoriaishavainnoista huolimatta. Aikuinen kuoriainen ei tiettävästi tarvitse ravintoa.
Torjunta

Yleinen siisteys ehkäisee hyönteisten esiintymistä. Vyöturkiskuoriainen on varsin vaikea hävitettävä ja varsinkin kerrostalojen ollessa kyseessä, on syytä harkita koko talon myrkyttämistä vähintään kahteen kertaan mikäli kuoriaisia löytyy useammasta kuin yhdestä asunnosta.
Vyöturkiskuoriaiset saa tuhottua vaatteista ja tavaroista joko pitämällä niitä viikko pakkasessa −20 asteessa tai vähintään +70-asteisessa saunassa noin kaksi tuntia. Molemmat käsittelyt tuhoavat kaikki kehitysvaiheet.
Aiheesta muualla

Laji.fi: Vyöturkiskuoriainen (Attagenus woodroffei)
Vieraslajit: Vyöturkiskuoriainen (Attagenus woodroffei)
Jarmo Holopaisen kuvaukset sisätilojen tuholaisista
Vyöturkiskuoriaisen kuva
Vyöturkiskuoriaisen toukan kuva
Ágios Spyrídonas (saari)

Ágios Spyrídonaksen saari kirkkoineen vasemmalla sekä saman rykelmän muita saaria.
| --- | --- |
Sijainti:  37°04′34″N, 25°05′40″E, Páros Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,005 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Spyrídonas (kreik. Άγιος Σπυρίδωνας, kath.kreik. Άγιος Σπυρίδων, Ágios Spyrídon) on pieni Kreikan saari, joka kuuluu Kykladien saariryhmään ja sijaitsee Pároksen saaren länsipuolella Paroikián kaupungin edustalla. Saaren pinta-ala on noin 0,005 neliökilometriä ja se on asumaton (vuonna 2011). Hallinnollisesti Ágios Spyrídonas kuuluu Pároksen kuntaan, Pároksen alueyksikköön ja Etelä-Egean saarten alueeseen. Saari on saanut nimensä siellä olevasta Pyhälle Spyridonille (Ágios Spyrídonas) omistetusta kirkosta. Saaren ympärillä on suuri joukko samaan rykelmään kuuluvia pikkusaaria.
Zip the Pinhead

Zip the Pinhead.
Zip the Pinhead, oikealta nimeltään William Henry Johnson (1842 Liberty Corners – 28. huhtikuuta 1926 New York) oli yhdysvaltalainen sirkusesiintyjä, joka tunnettiin suipon muotoisesta päästään.
Johnsonin molemmat vanhemmat olivat entisiä orjia. Hänen muu vartalonsa kehittyi normaalisti, mutta pää jäi pieneksi lukuun ottamatta leukaa. Häntä epäiltiin pienipäisyydestä eli mikrokefaliasta, joka aiheuttaa kehitysvammaisuutta, mutta Johnson ei aikalaiskuvausten perusteella ollut ainakaan erityisen kehitysvammainen. Erikoinen ulkonäkö herätti sirkusmanagerin mielenkiinnon ja pian hänet esiteltiin P. T. Barnumille. Barnum osti oikeudet Johnsonin esittelyyn sirkuksessa. Hänen hiuksensa leikattiin korostamaan pään suippenevaa muotoa ja hänen nimekseen annettiin Zip the Pinhead. "Pinhead" oli tuohon aikaan haukkumanimi mikrokefaliasta kärsiville ja alatyylisessä puheessa tarkoitti myös yleisesti "tomppelia".
Yleisölle Zip the Pinheadin esitettiin olevan Afrikasta löydetty puuttuva rengas, joka söi raakaa lihaa, pähkinöitä ja hedelmiä, mutta joka oli oppinut syömään myös leipää ja kakkua.  Usein hän oli esityksessä suljettuna häkkiin, missä hän huusi ja karjui. Zip the Pinheadista tuli eräs Barnum’s American Museumin vetonauloista yhdessä siamilaisten kaksosten Chang ja Eng Bunkerin ohella.
Myöhempinä vuosina Zipin hahmo muuttui enemmän sivistyneeksi. Hän esiintyi lavalla muiden ruumiillisesti poikkeavien ystäviensä, kuten Jim Tarvernin ja Jack Earlen kanssa. Hän myös kiersi usein Ringlingin veljesten sirkuksen mukana. Zipin paras ystävä oli hänen managerinsa kapteeni O. K. White, joka lahjoitti hänelle muun muassa smokin. Myöhemmin Zip soitti esityksissä myös viulua. Hän ei ollut kovinkaan kaksinen soittaja, mutta yleisö piti hänen soitto- ja tanssiesityksistään.
Myöhempinä vuosinaan Zip pyrki esiintymään Coney Islandin Dreamlandiin. Eräänä sunnuntai-iltapäivänä vuonna 1925 hän pelasti pienen, hukkumaisillaan olleen tytön hengen ja häntä juhlittiin sankarina.
Vuonna 1926 Zip sairastui keuhkoputkentulehdukseen, mutta esiintyi esityksessä vastoin lääkärin kehotusta. Palattuaan kotiin hänen tilansa huononi ja hänet kuljetettiin Bellevuen sairaalaan, missä hän kuoli. Kaikkiaan Zipin viihdetaiteilijan ura kesti 67 vuotta.
Aiheesta muualla

Weird NJ - Zip the What Is It (Arkistoitu – Internet Archive). (englanniksi)
Zevulun Orlev

Zevulun Orlev vuonna 2008.
Zevulun Orlev (hepr. ‏זבולון אורלב‎‎; s. 9. marraskuuta 1945 Rehovot, Israel) on israelilainen poliitikko ja Kansallisen uskontopuolueen puheenjohtaja.
Orlev valittiin knessetiin ensimmäisen kerran vuonna 1999. 2003–2004 hän oli hyvinvointi- ja sosiaaliministeri Ariel Sharonin toiseen hallituksessa. Orlev oli usein eri linjoilla talouspolitiikassa silloisen valtiovarainministeri Benjamin Netanjahun kanssa[lähde? ].
Orlev on naimisissa ja hänellä on neljä lasta[lähde? ].
Yhdistyneen kuningaskunnan parlamenttivaalit 2017

Yhdistyneen kuningaskunnan parlamenttivaalit 2017 pidettiin torstaina 8. kesäkuuta 2017. Vaalit oli tarkoitus järjestää vasta vuonna 2020, mutta 19. huhtikuuta 2017 alahuoneessa äänestettiin aikaistettujen vaalien puolesta äänin 522–13. Pääministeri Theresa May oli esittänyt vaalien ennenaikaistamista saadakseen vahvemman mandaatin brexit-neuvotteluihin.
Mielipidemittaukset

Kun vaalien ennenaikaistamisesta päätettiin, Mayn konservatiivipuolue oli gallupien mukaan ylivoimaisesti suosituin puolue, ja sen ennustettiin voittavan parlamenttiin valtavan enemmistön. Jeremy Corbynin työväenpuolue onnistui kuitenkin kuromaan konservatiivien etumatkaa vaalien lähestyessä.
Mielipidemittaukset > Ovensuukysely

Ovensuukysely julkaistiin kello 22.00 paikallista aikaa.
| Puolue | Puolue | Paikat |
| --- | --- | --- |
|   | Konservatiivit | 314 |
|   | Työväenpuolue | 266 |
|   | SNP | 34 |
|   | Liberaalidemokraatit | 14 |
|   | Plaid Cymru | 3 |
|   | Vihreät | 1 |
|   | UKIP | 0 |
|   | Muut | 18 |
Konservatiivit 12 paikan päässä enemmistöstä
Tulokset

Konservatiivit menettivät enemmistönsä parlamentin alahuoneessa, vaikka pysyivätkin suurimpana puolueena ja lisäsivät ääniosuuttaan. Myös työväenpuolue lisäsi suuresti kannatustaan. Skotlannin kansallispuolue menetti asemiaan, ja itsenäisyyspuolueen kannatus romahti. Muun muassa entinen varapääministeri Nick Clegg ja Skotlannin entinen pääministeri Alex Salmond menettivät paikkansa parlamentissa.
| Puolue | Puolue | Johtaja | Kansanedustajat> Paikkoja | Kansanedustajat> +/– | Kansanedustajat>  % | Ääniä> Yhteensä | Ääniä>  % | Ääniä> +/– |
| --- | --- | --- | --- | --- | --- | --- | --- | --- |
|  | Konservatiivipuolue | Theresa May | 318 | –13 |  | 13 667 213 | 42,4 | +5,5 |
|  | Työväenpuolue | Jeremy Corbyn | 262 | +30 |  | 12 874 985 | 40,0 | +9,5 |
|  | SNP | Nicola Sturgeon | 35 | –21 |  | 977 569 | 3,0 | –1,7 |
|  | Liberaalidemokraatit | Tim Farron | 12 | +4 |  | 2 371 772 | 7,4 | –0,5 |
|  | DUP | Arlene Foster | 10 | +2 |  | 292 316 | 0,9 | +0,3 |
|  | Sinn Féin | Gerry Adams | 7 | +3 |  | 238 915 | 0,7 | +0,2 |
|  | Plaid Cymru | Leanne Wood | 4 | +1 |  | 164 466 | 0,5 | –0,1 |
|  | Vihreät | Natalie Bennett | 1 | – |  | 525 371 | 1,6 | –2,1 |
|  | UKIP | Paul Nuttall | 0 | –1 |  | 593 852 | 1,8 | –10,8 |

|  | SDLP |  | 0 | –3 |  | 95 419 | 0,3 | – |
|  | Ulsterin unionistipuolue |  | 0 | –2 |  | 83 280 | 0,3 | –0,1 |
|  | Alliance Party |  | 0 | – |  | 64 553 | 0,2 | – |
|  | Yorkshire Party |  | 0 | – |  | 20 958 | 0,1 | – |
|  | National Health Action |  | 0 | – |  | 16 119 | 0,1 | – |
|  | Christian Peoples Alliance |  | 0 | – |  | 5 869 | 0,0 | – |
|  | Britannian kansallispuolue |  | 0 | – |  | 4 642 | 0,0 | – |
|  | Monster Raving Loony Party |  | 0 | – |  | 3 890 | 0,0 | – |
|  | Women’s Equality Party |  | 0 | – |  | 3 580 | 0,0 | – |
|  | Pirate Party |  | 0 | – |  | 2 321 | 0,0 | – |
|  | English Democrats |  | 0 | – |  | 1 913 | 0,0 | – |
|  | Workers Revolutionary Party |  | 0 | – |  | 771 | 0,0 | – |
|  | Social Democratic Party |  | 0 | – |  | 469 | 0,0 | – |
|  | Muut |  | 1 | – |  | 186 675 | 0,6 | +0,3 |

| Yhteensä | Yhteensä | Yhteensä | 650 |  | 100 |  | 100 |  |

| Äänioikeutettuja | Äänioikeutettuja | Äänioikeutettuja |  |  |  | 46 843 896 | 68,7 |  |

 Lähteet: BBC
Hallitus

Vaalien jälkeen May jatkoi pääministerinä konservatiivien vähemmistöhallituksessa, joka nojaa pohjoisirlantilaisen demokraattisen unionistipuolueen tukeen.
Aiheesta muualla

Kuvia tai muita tiedostoja aiheesta Yhdistyneen kuningaskunnan parlamenttivaalit 2017 Wikimedia Commonsissa
Konservatiivipuolue      Työväenpuolue      SNP      Lib Dem      UKIP      Vihreät
Yleisurheilun sisäratojen Suomen-mestaruuskilpailut 2016

Yleisurheilun sisäratojen Suomen-mestaruuskilpailut 2016 järjestettiin Tampereella 27.–28. helmikuuta 2016. Kilpailut järjestettiin Pirkkahallissa ja järjestävänä seurana oli Tampereen Pyrintö.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Ville Myllymäki   Kankaanpään seudun Leisku | 6,74 SB | Otto Ahlfors   Ikaalisten Urheilijat | 6,80 SB | Samuli Samuelsson   Ikaalisten Urheilijat | 6,84 |
| 200 m | Ville Myllymäki   Kankaanpään seudun Leisku | 21,53 | Samuli Samuelsson   Ikaalisten Urheilijat | 21,54 | Ville Aarnivala   Tampereen Pyrintö | 21,60 |
| 400 m | Oskari Mörö   Esbo IF | 47,87 PB | Jani Koskela   Tampereen Pyrintö | 48,66 | Markus Teijula   Naantalin Löyly | 48,76 |
| 800 m | Jaakko Laakso   Tampereen Pyrintö | 1.52,20 | Joonas Rinne   Saarijärven Pullistus | 1.53,93 | Tommi Sundell   Porin Yleisurheilu | 1.55,31 |
| 1 500 m | Tommi Sundell   Porin Yleisurheilu | 3.59,75 | Joonas Rinne   Saarijärven Pullistus | 3.59,78 | Panu Jantunen   Parikkalan Urheilijat | 4.00,24 |
| 3 000 m | Ossi Kekki   Lahden Ahkera | 8.20,90 | Riku Marttinen   Lahden Ahkera | 8.21,35 | Aki Nummela   Helsingin Kisa-Veikot | 8.21,56 |
| 60 m aitajuoksu | Elmo Lakka   Jyväskylän Kenttäurheilijat | 7,86 | Ville Rajala   Alajärven Ankkurit | 8,00 | Elmo Savola   Lappajärven Veikot | 8,13 |
| 300 m aitajuoksu | Joni Vainio-Kaila   Laitilan Jyske | 37,36 SB | Tuomas Lehtonen   Liedon Parma | 38,42 PB | Valtteri Toimela   Tampereen Pyrintö | 38,54 SB |
| 5 000 m kävely | Aku Partanen   Lappeenrannan Urheilu-Miehet | 19.35,86 | Jarkko Kinnunen   Jalasjärven Jalas | 19.44,29 | Matias Korpela   Turun Urheiluliitto | 20.52,32 |
| Korkeushyppy | Miro Rastas   Raision Kuula | 211 SB | Mauri Kaattari   Himangan Urheilijat | 208 | Samuli Eriksson   Salon Vilpas | 205 |
| Seiväshyppy | Matti Mononen   Lappeenrannan Urheilu-Miehet | 545 SB | Eemeli Salomäki   Someron Esa | 525 | Mikael Westö   Vasa IS | 525 |
| Pituushyppy | Kristian Bäck   Vasa IS | 763 PB | Mikko Kivinen Lohtajan Veikot | 750 | Arttu Halmela   Viipurin Urheilijat | 749 |
| Kolmiloikka | Simo Lipsanen   Lappeenrannan Urheilu-Miehet | 16,08 | Arttu Tyystjärvi   Imatran Urheilijat | 15,23 PB | Ville Mylläri   Heinäveden Yleisurheilijat | 15,21 SB |
| Kuulantyöntö | Arttu Kangas   Kankaanpään seudun Leisku | 19,45 | Timo Kööpikkä   Laihian Luja | 18,49 | Tomas Söderlund   IF Raseborg | 17,82 SB |
| 4 × 300 m viesti | Tampereen Pyrintö   Markus Koivula   Ville Aarnivala   Jaakko Laakso   Jani Koskela | 2.19,66 | Esbo IF   Jonathan Brace   Roope Saarinen   Tuukka Huuskola   Oskari Mörö | 2.21,03 | Jyväskylän Kenttäurheilijat   Daniel Savolainen   Elmo Lakka   Ilari Manninen   Juho Kaihlajärvi | 2.21,43 |
PB: henkilökohtainen ennätys | SB: kauden paras
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Jasmin Showlah   HIFK | 7,46 SB | Jonna Berghem   HIK Friidrott | 7,46 | Anniina Kortetmaa   Kannuksen Ura | 7,47 |
| 200 m | Jonna Berghem   HIK Friidrott | 23,76 PB | Anna Hämäläinen   Seinäjoen Seudun Urheilijat | 23,95 PB | Milja Thureson   Turun Toverit | 24,07 PB |
| 400 m | Hilla Uusimäki   Kenttäurheilijat-58 | 54,77 PB | Sanna Erkinheimo   HIFK | 55,36 PB | Kirsi Pekkanen   Kuopion Reipas | 55,68 PB |
| 800 m | Zenitha Eriksson   IK Falken | 2.10,61 | Sara Kuivisto   Porvoon Urheilijat | 2.11,35 | Kirsi Pekkanen   Kuopion Reipas | 2.12,40 |
| 1 500 m | Zenitha Eriksson   IK Falken | 4.32,51 | Karin Storbacka   IK Falken | 4.35,10 | Heidi Eriksson   IK Falken | 4.35,43 |
| 3 000 m | Sandra Eriksson   IK Falken | 8.59,77 | Johanna Peiponen   Rovaniemen Lappi | 9.18,89 PB | Minna Lamminen   Helsingin Kisa-Veikot | 9.32,52 PB |
| 60 m aitajuoksu | Nooralotta Neziri   Turun Urheiluliitto | 8,10 SB | Matilda Bogdanoff   HIFK | 8,24 | Emma Koistinen   Jyväskylän Kenttäurheilijat | 8,29 PB |
| 300 m aitajuoksu | Hilla Uusimäki   Kenttäurheilijat-58 | 41,52 PB | Viivi Lehikoinen   HIFK | 41,67 | Frida Hämäläinen   Tampereen Pyrintö | 42,22 PB |
| 3 000 m kävely | Enni Nurmi   Espoon Tapiot | 13.22,01 PB | Tiia Kuikka   Lappeenrannan Urheilu-Miehet | 13.42,24 PB | Hele Haapaniemi   Espoon Tapiot | 13.58,69 |
| Korkeushyppy | Linda Sandblom   HIK Friidrott | 184 SB | Elina Smolander   Lapuan Virkiä | 184 | Viivi Voutilainen   Turun Urheiluliitto | 181 |
| Seiväshyppy | Minna Nikkanen   Someron Esa | 455 | Wilma Murto   Salon Vilpas | 435 | Aino Siitonen   Helsingin Kisa-Veikot | 415 |
| Pituushyppy | Emmi Mäkinen   Jyväskylän Kenttäurheilijat | 623 | Saara Hakanen   Keski-Uudenmaan Yleisurheilu | 605 PB | Henriikka Parpala   Kokkolan Veikot | 604 PB |
| Kolmiloikka | Kristiina Mäkelä   Orimattilan Jymy | 13,65 | Elina Kostiainen   Vihdin Viesti | 13,03 PB | Saara Hakanen   Keski-Uudenmaan Yleisurheilu | 12,80 PB |
| Kuulantyöntö | Katri Hirvonen   Joensuun Kataja | 14,95 SB | Oona Vilermo   Nokian Urheilijat | 14,64 PB | Senja Mäkitörmä   Varpaisjärven Vire | 14,61 PB |
| 4 × 300 m viesti | Jyväskylän Kenttäurheilijat   Ada Koistinen   Minna Laukka   Emma Koistinen   Hanna-Maari Latvala | 2.39,07 | HIFK   Heini Vainionpää   Jasmin Showlah   Sanna Erkinheimo   Viivi Lehikoinen | 2.41,89 | Keski-Uudenmaan Yleisurheilu   Sanni Mahonen   Iina-Kaisa Mäkelä   Saara Hakanen   Eveliina Määttänen | 2.42,42 |
PB: henkilökohtainen ennätys | SB: kauden paras
Zahar Prilepin

Zahar Prilepin (ven. Заха́р Приле́пин, oikea nimi Jevgeni Nikolajevitš Prilepin, ven. Евге́ний Никола́евич Приле́пин; s. 7. heinäkuuta 1975, Ilinkan kylä, Rjazanin oblasti) on venäläinen kirjailija, kielitieteilijä, toimittaja ja poliitikko.  Hän oli kansallisbolševistisen puolueen jäsen vuodesta 1996 puolueen lakkauttamiseen saakka.
Sittemmin Prilepin oli kansalliskonservatiivisen Totuuden puolesta (ven. За правду, Za pravdu) -puolueen johdossa, kunnes se liittyi sosiaalidemokraattiseen Oikeudenmukaiseen Venäjään tammikuussa 2021.
Elämäkerta

Zahar Prilepin on opettajaisän ja sairaanhoitajaäidin poika. Hän suoritti opintonsa filologisessa eli kielitieteellisessä tiedekunnassa Nižni Novgorodin valtionyliopistossa. Hän oli komentajana OMON-joukoissa ja mukana taisteluissa Tšetšenian sodassa vuosina 1996–1999.
Prilepinin ensimmäiset kaunokirjalliset työt julkaistiin 2003 kirjallisuuspainotteisessa sanomalehdessä Den' literatury. Siitä lähtien hänen töitään on ilmestynyt useissa eri sanomalehdissä, joista mainittakoon Literaturnaja gazeta, Limonka, Na kraju ja Generalnaja linija, mutta myös aikakauslehdissä Sever, Družba narodov, Roman-gazeta ja Novyi mir. Hän toimi kansallisbolševistisen puolueen äänenkannattajan, Nižni Novgorodissa ilmestyvän Narodnyi nabljudatelin päätoimittajana. Hän osallistui nuorten kirjailijoiden seminaariin Moskova–Peredelkinossa helmikuussa 2004 ja IV, V ja VI nuorten venäläiskirjailijoiden foorumiin Moskovassa.
Prilepin oli yksi kansallisbolševistisen puolueen Nižni Novgorodin alueosaston johtajista ja otti osaa lukuisiin toimintoihin. Huomattavimpana näistä hän osallistui Erimielisten marssiin Nižni Novgorodissa 24. maaliskuuta 2007, minkä seurauksena hän joutui pidätetyksi samoin kuten lukuisat Toinen Venäjä -oppositioryhmittymän aktivistit. Vuonna 2021 hänet valittiin Venäjän Valtioduuman jäseneksi Oikeudenmukainen Venäjä-puolueen ehdokkaana, mutta hän luopui edustajapaikasta Dmitri Kuznetsovin hyväksi. Puoluetoimintansa ohella hän on toiminut Politiikan uutistoimiston Nižni Novgorodin aluetoimituksen päätoimittajana.
Zahar Prilepin on naimisissa ja hänellä on kolme lasta.
Prilepinia vastaan tehtiin autopommi-isku 6. toukokuuta 2023 Nižni Novgorodin alueella. Iskussa kuoli ukrainalainen LPR:n veteraani Aleksandr Šubin, joka ajoi autoa. Prilepin haavoittui vakavasti. tutkintakomitean mukaan auto räjäytettiin kauko-ohjatulla pommilla, ja epäilty Aleksandr Permjakov, Donetskin alueen asukas, otettiin kiinni hänen tullessaan metsästä. SKR:n mukaan epäilty on jo tunnustanut toimineensa Ukrainan salaisen palvelun käskystä. Venäjän ulkoministeriö syytti Ukrainan turvallisuuspalvelua, jonka se katsoo olevan mediaa ja toimittajia vastaan käydyn terrorikampanjan takana. Täten isku on yhdistetty Darja Duginan ja Vladlen Tatarskin murhiin ja pommi-iskun yritykseen Konstantin Malofejevia vastaan.
Kirjoja

Patologii (Arkistoitu – Internet Archive) (romaani), 1. painos 2004, 2. painos 2006
San’kJa (Arkistoitu – Internet Archive) (romaani), 2006
Greh (romaani), 2007
Palkintoja

Boris Sokolov -palkinto (2004)
Literaturnaja Rossija -lehden palkinto (2004)
Roman-Gazetan palkinto kategoriassa « Révélation » (2005)
Evrika-kunniapalkinto (2006)
Ehdolla Natšionalnyi Bestseller -palkinnon saajaksi (2005 ja 2006)
Ehdolla Russkij Buker (Booker) -palkinnon saajaksi (2006)
Natsionalnyj bestseller -palkinto (2008) teoksella Greh.
Super natsbest eli Vuosikymmenen natsionalnyj bestseller -palkinto (2001-2010) teoksella Greh.
Ehdolla Russkij Buker desjatiletija eli Venäjän vuosikymmenen Booker -palkinnon saajaksi (2001-2010) teoksella San’kJa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Nettipäiväkirja
Kansallisbolševistinen puolue (Arkistoitu – Internet Archive)
Prilepiniä käsittelevä sivusto (Arkistoitu – Internet Archive)
Yleisurheilun sisäratojen Suomen-mestaruuskilpailut 2017

Yleisurheilun sisäratojen Suomen-mestaruuskilpailut 2017 järjestettiin Jyväskylässä 18.–19. helmikuuta 2017. Kilpailut järjestettiin Hipposhallissa ja järjestävänä seurana oli Jyväskylän Kenttäurheilijat.